Ιερός Λόχος 2012

Το Εθνικό Πολιτικό Κίνημα Ιερός Λόχος, παλιότερα γνωστός και ως Ιερός Λόχος 2012, είναι ελληνική εθνικιστική οργάνωση με έδρα την Θεσσαλονίκη. Ιδρύθηκε το 2012 από μία ομάδα εφέδρων καταδρομών. Το 2024 ίδρυσε το εργατικό σωματείο 4Ε-Εθνική Εργατοϋπαλληλική Ένωση Ελλάδα.

Εκδίδει το διμηνιαίο έντυπο Ο Ιερολοχίτης. Διατηρεί σχέσεις με τους παλαιοημερολογίτες μοναχούς της Μονής Εσφιγμένου του Αγίου Όρους. Τα μέλη της συμμετέχουν σε συλλαλητήρια υπέρ της ελληνικότητας της Μακεδονίας, εναντίον των παράνομων μεταναστών, εναντίον των παρελάσεων υπερηφάνειας, ενώ έχουν κατηγορηθεί επανειλημμένα για επεισόδια κατά τη διάρκεια πολιτικών και πολιτιστικών εκδηλώσεων. 

 Ιστορικό 

 Επεισόδια στο Thessaloniki Pride 

Τον Ιούνιο του 2017, μέλη της οργάνωσης επιχείρησαν να διακόψουν την παρέλαση του 6ου Thessaloniki Pride, με συνέπεια να τους απωθήσουν τα ΜΑΤ.Θεσσαλονίκη: Επεισόδια στο Pride Parade- ΜΑΤ συγκρούστηκαν με μέλη του Ιερού Λόχου, iefimerida 17/06/2017. Ανακτήθηκε στις 11/07/2019.

 Επεισόδια στην παράσταση Η Ώρα του Διαβόλου 

Τον Οκτώβριο του 2017, μέλη της οργάνωσης επιχείρησαν να διακόψουν τη θεατρική παράσταση Η Ώρα του Διαβόλου (βασισμένη σε κείμενο του Πορτογάλου Φερνάντο Πεσσόα) στο θέατρο Αριστοτέλειον, με συνέπεια να τους απωθήσουν τα ΜΑΤ.Σωτήρης Βαλάρης, Η «Ώρα του Διαβόλου» και η ώρα της ηλιθιότητας, HuffPost 20/10/2017. Ανακτήθηκε στις 11/07/2019.Ασύλληπτες εικόνες: Ιερείς και μοναχές με σημαίες και εικόνες εμπόδισαν την παράσταση «Η ώρα του Διαβόλου» με τον Χρανιώτη, iefimerida 19/10/2017. Ανακτήθηκε στις 11/07/2019.

 Επίθεση στον Γιάννη Μπουτάρη 

Τον Μάιο του 2018, σύμφωνα με την Ελληνική Αστυνομία, μέλη της οργάνωσης είχαν πρωτοστατήσει στον ξυλοδαρμό του -τότε δημάρχου Θεσσαλονίκης- Γιάννη Μπουτάρη. Φαίνεται, επίσης, πως διατηρούν στενές σχέσεις με παράγοντες της Χρυσής Αυγής. Για την επίθεση καταδικάστηκαν τρία άτομα με την κατηγορία της συμμετοχής σε προσχεδιασμένη επίθεση.Τάσος Τέλλογλου, Η «βεντέτα» Χρυσής Αυγής και Μπουτάρη, Η Καθημερινή  29/05/2018. Ανακτήθηκε στις 11/07/2019. Λίγες ημέρες νωρίτερα, είχε κυκλοφορήσει στο διαδίκτυο η ψευδής είδηση ότι ο Μπουτάρης είχε διοργανώσει gay pride την ίδια μέρα με τις εκδηλώσεις για τη γενοκτονία των Ποντίων. Τα fake news που προκάλεσαν την επίθεση στον Μπουτάρη -Το «μαϊμού» gay parade, iefimerida 22/05/2018. Ανακτήθηκε στις 11/07/2019.

 Επεισόδια στην Κατερίνη 

Τον Φεβρουάριο του 2019 στην Κατερίνη, εννιά μέλη της οργάνωσης προσήχθησαν από την Αστυνομία κατά τη διάρκεια συγκέντρωσης που διοργανώθηκε από ακροδεξιές ομάδες ενόψει εκδήλωσης του ΣΥΡΙΖΑ, καθώς εξαπέλυαν ύβρεις και απειλές προς τους συμμετέχοντες. Ο -τότε βουλευτής της Χρυσής Αυγής- Ηλίας Παναγιώταρος δημοσίευσε μήνυμα συμπαράστασης στους προσαχθέντες.«Εθνικιστές» οι εννέα προσαχθέντες για τα επεισόδια στην Κατερίνη , Η Αυγή 23/02/2019. Ανακτήθηκε στις 11/07/2019.

 Επεισόδια στην παράσταση Πυρκαγιές 

Τον Μάρτιο του 2019, τέσσερις άντρες επιχείρησαν να διακόψουν τη θεατρική παράσταση Πυρκαγιές του Λιβανοκαναδού Ουαζντί Μουαουάντ (διευθυντή σήμερα του θεάτρου La Colline του Παρισιού) στο Βασιλικό Θέατρο ΚΘΒΕ, διαμαρτυρόμενοι για «εξύβριση των Θείων».Διέκοψαν παράσταση του ΚΘΒΕ , ΑΠΕ-ΜΠΕ 13/03/2019. Ανακτήθηκε στις 11/07/2019.Θεσσαλονίκη: Ακροδεξιοί διέκοψαν παράσταση γιατί "εξύβριζε τα θεία", The TOC 14/03/2019. Ανακτήθηκε στις 11/07/2019. Με ανακοινώσεις τους καταδίκασαν το περιστατικό ο ΣΥΡΙΖΑ και το ΚΚΕ.Ο ΣΥΡΙΖΑ καταδικάζει τη χθεσινή διακοπή της παράστασης «Πυρκαγιές» του ΚΘΒΕ , ΑΠΕ-ΜΠΕ 14/03/2019. Ανακτήθηκε στις 11/07/2019.ΚΚΕ:«Καταδικάζουμε την τραμπούκικη παρέμβαση από φασιστοειδή σε παράσταση στο ΚΘΒΕ» , ΑΠΕ-ΜΠΕ 15/03/2019. Ανακτήθηκε στις 11/07/2019.

 Makedonian Pride 

Τον Απρίλιο του 2019, επιχείρησαν να διοργανώσουν εκδήλωση στη Θεσσαλονίκη με τίτλο Makedonian Pride απευθυνόμενοι προς όλες τις εθνικιστικές ομάδες, με σκοπό «να γίνει ένας εθνικιστικός θεσμός» για την πόλη. Τελικά ματαιώθηκε καθώς το Δημοτικό Συμβούλιο Καλαμαριάς αρνήθηκε να παραχωρήσει την απαραίτητη άδεια, ενώ την ίδια ώρα πραγματοποιήθηκε αντιφασιστικό συλλαλητήριο.Νέες αντιδράσεις για το «Makedonian Pride» του Ιερού Λόχου, Το Βήμα 07/04/2019. Ανακτήθηκε στις 11/07/2019.Φορείς και οργανώσεις της Θεσσαλονίκης είπαν όχι στο Macedonian Pride, The Press Project 08/04/2019. Ανακτήθηκε 11/07/2019.

 Παραπομπές 

 Πηγές 
 Αναλυτικό ρεπορτάζ του ελληνικού VICE (14/03/2019)

Κατηγορία:Ελληνικές εθνικιστικές οργανώσεις
Κατηγορία:Φασισμός στην Ελλάδα